stanford-oval/wikipedia huggingface dataset:
היהלום שבכתר (2018)
תוצאות > גביע העולם של ה-WWE

טורניר גביע העולם של ה-WWE הוא טורניר הדחות בן 8 משתתפים אשר יקבע את ה"טוב בעולם". 4 משתתפים יגיעו מהתוכנית Raw ו-4 משתתפים יגיעו מהתוכנית סמאקדאון. כל שמונת המשתתפים הוכרזו. משתתפים מ-Raw יתחרו אחד נגד השני ומשתתפים מסמאקדאון יתחרו אחד נגד השני עד שכל מותג ייוצג על ידי מתאבק אחד, כך שהפיינליסט של Raw יתחרה נגד הפיינליסט של סמאקדאון בקרב הגמר. ג'ון סינה היה אמור לקחת חלק בטוניר והעפיל באופן אוטומטי בשל הישגיו הקודמים ב-WWE, אך הוחלף על ידי בובי לאשלי לאחר שסירב לקחת חלק פעיל באירוע עקב תקרית רצח העיתונאי באיסטנבול, שבו הייתה מעורבת ערב הסעודית.
| מתאבק | תאריך העפלה | ייצוג מותג | הערות |
| --- | --- | --- | --- |
| קורט אנגל | 8 באוקטובר 2018 | Raw | העפיל לגביע העולם דרך באטל רויאל, שבו היה מחופש לקונקיסטדור. |
| ג'ף הארדי | 9 באוקטובר 2018 | סמאקדאון | העפיל לגביע העולם לאחר שניצח את סמואה ג'ו לאחר עצירת הקרב על ידי השופט. |
| רנדי אורטון | 9 באוקטובר 2018 | סמאקדאון | העפיל לגביע העולם לאחר שניצח את ביג שואו. |
| סת' רולינס | 15 באוקטובר 2018 | Raw | העפיל לגביע העולם לאחר שניצח את דרו מקינטייר כתוצאה מספירת חוץ. |
| דולף זיגלר | 15 באוקטובר 2018 | Raw | העפיל לגביע העולם לאחר שניצח את דין אמברוז. |
| המיז | 16 באוקטובר 2018 | סמאקדאון | העפיל לגביע העולם לאחר שניצח את רוסב. |
| ריי מיסטריו | 16 באוקטובר 2018 | סמאקדאון | העפיל לגביע העולם לאחר שניצח את שינסקה נקאמורה. |
| בובי לאשלי | 29 באוקטובר 2018 | Raw | החליף את ג'ון סינה, שסירב להגיע עם הארגון לאירוע בערב הסעודית בשל הסכסוך שסובב את האירוע; לפני האירוע, סינה העפיל אוטומטית לגביע העולם בשל הישגיו הקודמים ב-WWE. |
תוצאות > גביע העולם של ה-WWE > הטורניר

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  סת' רולינס |  הצמדה |   |   |  |  |   |   |  |  |
|  |  סת' רולינס |  הצמדה |   |   |  |  |   |   |  |  |
|  |  בובי לאשלי |  05:30 |   |   |  |  |   |   |  |  |
|  |  בובי לאשלי |  05:30 |   |   |  סת' רולינס |  הצמדה |   |   |  |  |
|  |  |  |   |   |  סת' רולינס |  הצמדה |   |   |  |  |
|  |  |  |   |   |  דולף זיגלר |  13:05 |   |   |  |  |
|  |  קורט אנגל |  הצמדה |   |   |  דולף זיגלר |  13:05 |   |   |  |  |
|  |  קורט אנגל |  הצמדה |   |   |  |  |   |   |  |  |
|  |  דולף זיגלר |  08:10 |   |   |  |  |   |   |  |  |
|  |  דולף זיגלר |  08:10 |   |   |  |  |   |   |  דולף זיגלר |  הצמדה |
|  |  |  |   |   |  |  |   |   |  דולף זיגלר |  הצמדה |
|  |  |  |   |   |  |  |   |   |  שיין מקמהן* |  02:30 |
|  |  ג'ף הארדי |  הצמדה |   |   |  |  |   |   |  שיין מקמהן* |  02:30 |
|  |  ג'ף הארדי |  הצמדה |   |   |  |  |   |   |  |  |
|  |  המיז |  07:05 |   |   |  |  |   |   |  |  |
|  |  המיז |  07:05 |   |   |  המיז |  הצמדה |   |   |  |  |
|  |  |  |   |   |  המיז |  הצמדה |   |   |  |  |
|  |  |  |   |   |  ריי מיסטריו |  11:15 |   |   |  |  |
|  |  ריי מיסטריו |  הצמדה |   |   |  ריי מיסטריו |  11:15 |   |   |  |  |
|  |  ריי מיסטריו |  הצמדה |   |   |  |  |   |   |  |  |
|  |  רנדי אורטון |  05:30 |   |   |  |  |   |   |  |  |
|  |  רנדי אורטון |  05:30 |   |   |  |  |   |   |  |  |
(*) - שיין מקמהן החליף את המיז, שלא היה יכול להתחרות בקרב.
הערות שוליים

↑  אירוע היהלום שבכתר של ה-WWE ייערך על אדמת ערב הסעודית ב-2 בנובמבר
↑  רומן ריינס ויתר על חגורת האליפות האוניברסלית לאחר שחשף שהוא נאבק במחלת הלוקמיה
↑  סטרומן נגד לסנר בקרב על האליפות האוניברסלית הפנויה
↑  סטיילס יגן על אליפות ה-WWE נגד סמואה ג'ו
↑  טריפל H ושון מייקלס נגד אנדרטייקר וקיין
↑  סזארו ושיימוס יגנו על אליפות הזוגות של סמאקדאון נגד הניו דיי
↑  נקאמורה יגן על אליפות ארצות הברית נגד רוסב (קרב במופע המקדים)
↑  הסיוט הסעודי של ה-WWE
↑  טריפל H בראיון על אירוע הנשים הראשון בתולדות הארגון: אבולושן
↑  רנה יאנג צפויה לקחת חלק באירוע היהלום שבכתר
↑  אירוע עתיר בכסף בסכנת ביטול עקב המצב בערב הסעודית
↑  למרות הכל, קיין יתאבק באירוע היהלום שבכתר
↑  דיווח: מתאבקי ה-WWE מרגישים לא בנוח להופיע בערב הסעודית
↑  ג'ון "בראדשו" לייפילד תומך בקיום האירוע
↑  רנדי אורטון בראיון: "ההצגה חייבת להימשך, למרות הנסיבות"
↑  רונדה ראוזי: "אני תומכת ברעיון קיום האירוע, עדיין ניתן לגשר בינינו"
↑  מארק הנרי: "אם הייתי ג'ון סינה, הייתי עדיין בוחר להתאבק בערב הסעודית"
↑  מכירת הכרטיסים לאירוע היהלום שבכתר נדחתה
↑  ה-WWE בהודעה: "האירוע ימשיך כמתוכנן בערב הסעודית"
↑  סטפני מקמהן תומכת בקיום האירוע בערב הסעודית
↑  הביקורת המלאה על אירוע היהלום שבכתר באתר CBS Sports
↑  הביקורת של בריאן רוז באתר המגזין Wrestling Observer
↑  הביקורת של ג'ייסון פאוול באתר Pro Wrestling Dot Net
↑  נקאמורה ניצח את רוסב ושמר על אליפות ארצות הברית (קרב במופע המקדים)
↑  מיסטריו ניצח את אורטון (רבע גמר גביע העולם של ה-WWE)
↑  המיז ניצח את הארדי (רבע גמר גביע העולם של ה-WWE)
↑  רולינס ניצח את לאשלי (רבע גמר גביע העולם של ה-WWE)
↑  זיגלר ניצח את אנגל (רבע גמר גביע העולם של ה-WWE)
↑  הבר ניצחו את הניו דיי ושמרו על חגורות האליפות
↑  המיז ניצח את מיסטריו (חצי גמר גביע העולם של ה-WWE)
↑  זיגלר ניצח את רולינס (חצי גמר גביע העולם של ה-WWE)
↑  סטיילס ניצח את ג'ו ושמר על התואר
↑  לסנר ניצח את סטרומן בקרב על האליפות הפנויה; הפך לאלוף האוניברסלי החדש
↑  שיין מקמהן ניצח את זיגלר (גמר גביע העולם של ה-WWE)
↑  DX ניצחו את "האחים להרס"
↑  שמונה משתתפים ייקחו חלק בגביע העולם
↑  ג'ון סינה לא יתחרה באירוע היהלום שבכתר שייערך בערב הסעודית
↑  ג'ון סינה הוסר מאירוע היהלום שבכתר בערב הסעודית
מסמך שטאובר

מסמך שטאובר הוא הכינוי שניתן לנייר מטה שהכין ראש החטיבה האסטרטגית באגף התכנון בצה"ל, תא"ל צבי שטאובר, בעבור הרמטכ"ל, רב-אלוף אמנון ליפקין-שחק, כהכנה לפגישה בינו ובין מקבילו הסורי ביוני 1995 (Rabinovich, 1999). יו"ר האופוזיציה באותה העת, בנימין נתניהו, נתן במה פומבית לתוכן המסמך מעל בימת הכנסת, חרף סיווגו. במסגרת חקירת ההדלפה, חקרה משטרת ישראל 90 חיילים ועוד מספר עובדי משרד הביטחון. המדליף לא אותר. סבב השיחות בין ישראל וסוריה הסתיים בינואר 1996 מספר חודשים לאחר רצח ראש הממשלה רבין, ובמאי נבחר נתניהו לראשות הממשלה.
חבר הכנסת רן כהן פנה ליועץ המשפטי לממשלה מיכאל בן-יאיר וביקש ממנו להגיש בקשה להסרת חסינותו של נתניהו בשל עבירה על חוק העונשין, אך בן-יאיר סירב וענה שלנתניהו עומדת החסינות המהותית. כהן עתר לבג"ץ אשר פסק שאכן עומדת לנתניהו חסינותו שכן ההדלפה הייתה במסגרת מילוי תפקידו ודחה את העתירה.
תוכני המסמך

צורך בגיבוש "חבילת" סידורי ביטחון – בכלל אזור חיץ מפורז, אזורי כוחות מוגבלים, וביסוס מנגנון וידוא ופיקוח (אשר כולל רכיב אמריקני) ליישום הפירוז.
פיצוי על שינויים ברכיבים אלו – לדוגמה, ביסוס מערכת ישראלית להתרעה וגילוי מוקדם יכול להביא אותה להיות גמישה יותר בשאלת אזורי כוחות מוגבלים. במסגרת כך, לטענת "מסמך שטאובר", על צה"ל להמשיך ולקבל מידע שבר השגה רק באמצעות נוכחות קבועה בהר החרמון.
מניעת יתרון מצד תוקף המפר את ההסכם – על ידי השארת די זמן לישראל להניע את כוחות העתודה שלה. זאת, על ידי השארת ריכוזי כוחות של שני הכוחות במרחק רב זה מזה, או לחלופין – להוריד את מוכנותם לקרב, הגברת השקיפות, ויצירת יחסי אמון בין הצבאות.
איסור שיתוף פעולה צבאי כנגד אחד הצדדים להסכם – לדוגמה, על ידי בריתות צבאיות או קריאה למשלחות צבאיות זרות.
בידוד ומניעת סיוע מגורמים המבצעים פעולות עוינות כנגד הצד השני – או כנגד הסכם השלום עצמו.
לקריאה נוספת

Sagie, Uri, "The Israeli-Syrian Dialogue: A One-Way Ticket To Peace?" October 1999.
Rabinovich, Itamar, "The Brink of Peace: The Israeli-Syrian Negotiations", Princeton University Press, Jul 1, 1999.
הערות שוליים

↑  ליטל לוין, היום לפני 16 שנה: זעם על ח"כ נתניהו, שהדליף מסמך סודי, באתר הארץ, 29 ביוני 2011
ערך זה הוא קצרמרבנושא ישראל. אתם מוזמנים לתרום לוויקיפדיה ו.
רופא עצמאי

במערכת הבריאות בישראל רופא עצמאי הוא רופא שהתקשרותו עם אחת מארבע קופות החולים (שירותי בריאות כללית, מכבי שירותי בריאות, קופת חולים מאוחדת, לאומית שירותי בריאות) ועם גופי בריאות נוספים (חברות ביטוח, בתי חולים פרטיים, אגף השיקום של משרד הביטחון), לשם מתן שירותי רפואה למבוטחיהם, נעשית כעצמאי ולא כשכיר. עם זאת, בדומה לרופא שכיר, גם רופא עצמאי מקבל את התגמול על שירותיו מקופת החולים ולא מהחולה שבטיפולו (להבדיל מרופא פרטי, שמקבל את התגמול מהחולה שבטיפולו). הרופאים העצמאיים פועלים בעיקר ממרפאותיהם הפרטיות.
מאפיינים

רופאים עצמאיים נותני שירותי רפואה עצמאיים במגוון תחומי ההתמחות, ובמודלים שונים של התקשרות ותגמול. בניגוד לרופא שכיר אשר אינו מחויב למספר של חולים כיוון ששכרו קבוע ואינו תלוי במספר המבקרים במרפאתו במהלך החודש, רופא עצמאי מתוגמל לפי מספר החולים שעוברים במרפאתו.
לעיתים, רופא עצמאי הוא רופא אשר עובד עם מספר קופות חולים. לא ניתן לקבוע תור לרופא עצמאי דרך מוקד הקופה אלא להתקשר למרפאתו באופן ישיר בשעות הפעילות.
הרופא העצמאי מבוטח בביטוח אחריות מקצועית.
קיימים הבדלים בין מתכונת העסקה של התקשרות עצמאית (כנגד חשבונית) לבין מתכונת העסקה כרופא שכיר (כנגד תלוש שכר).
הקופות נוהגות לחתום על הסכם עם המועמדים לעבוד כרופאים עצמאיים. החוזה בדרך כלל סטנדרטי, מגדיר את טיב הקשר בין הרופא והקופה. הרופא מתחייב להימצא במרפאתו בשעות מוגדרות, הוא אינו מהווה חלק ואינו משולב ואינו כפוף בכל צורה שהיא למסגרת הארגונית של קופת חולים, נושא בהוצאות ניהול המרפאה ואחזקתה.
בשנת 2006 נחתם הסכם בין הר"י ורופאי קופת חולים לאומית. הוחלט שרופא שכיר בקופה שהוא גם עצמאי בקופה יפסיק לעבוד גם כרופא שכיר וגם כעצמאי, מסיבה של ניגוד עניינים בלבד.
בשנת 2008 62% מרופאי קופות החולים במדינת ישראל, היו שכירים, 6% היו עצמאים, ו-32% היו שכירים ועצמאים.
נכון לשנת 2015 הועסקו בקופת חולים מאוחדת כ-900 רופאים עצמאים
ביוני 2009 הוציאה הרשות למשפט, טכנולוגיה ומידע במשרד המשפטים הנחיה חדשה, המטילה על קופות החולים את האחריות לשמירת המידע הרפואי של המבוטחים – גם בזמן קבלת שירות מגורם חיצוני, כמו מעבדה או רופא עצמאי העובד עם הקופה. ההנחיה קובעת כי גם אם המטופל מקבל שירות אצל רופא עצמאי, אפילו כזה העובד עם כמה קופות חולים במקביל, בהנחה שהקופה היא זו שמספקת לו את מערכת המחשוב ואת הגישה לנתונים (וגם אם לאו) היא זו שאחראית לאבטחת המידע.
מאפיינים > רופא שכיר ועצמאי כאחד

אדם יכול לנהל גם פעילות עסקית כפולה, כשכיר וכעצמאי, באותה עת. דוגמה: רופא העובד כשכיר בבית חולים, ובשעות שלאחר מכן מקבל חולים כעצמאי. על פעילותו כעצמאי חלים הכללים החלים על עצמאי, ועל פעילותו כשכיר חלים הכללים החלים על שכיר, אם כי המיסים מחושבים בסופו של דבר לפי ההכנסה הכוללת משתי הפעילויות.
הרופא העצמאי מול הרשויות

ככל עצמאי, גם רופא עצמאי מחויב לרשום את כל הכנסותיו, לתת קבלה על הכנסה, לדווח לרשויות בפרקי זמן קבועים על רווחיו, ולשלם את המיסים בהתאם. לשם כך נדרשים כמה מהלכי רישום (מה שנקרא: "לפתוח תיק"), שבעקבותיהם יש למלא אחר חובות הדיווח והתשלום הבאות:
להירשם כ"עוסק" במשרדי מס ערך מוסף. לאחר שנפתח לו תיק עוסק יחויב לדווח על הכנסותיו מדי חודש או מדי חודשיים, בהתאם לסיווגו, ולשלם את המע"מ הנובע מהכנסות אלה.
להירשם כעצמאי במשרדי מס הכנסה. לאחר פתיחת התיק מחויב העוסק להגיש דיווח תקופתי (חודשי או דו-חודשי) על הכנסותיו ולשלם מקדמות מס קבועות. בנוסף, עליו להגיש מדי שנה דו"ח שנתי על הכנסותיו ולהתאים את תשלום המס לרווחים שצבר מהכנסותיו על פי דוח רווח והפסד. עצמאי נדרש גם להגיש אחת לכמה שנים הצהרת הון. הבסיס למיסוי הכנסתו של עצמאי הוא סעיף 2(1) לפקודת מס הכנסה.
להירשם במשרדי המוסד לביטוח לאומי כעצמאי, ולשלם מדי חודש תשלום קבוע הנגזר מהכנסותיו.
ראו גם

עצמאי
לקריאה נוספת

להיות רופא עצמאי במכבי (אתר קופת חולים מכבי)
הערות שוליים

↑  בשנות הארבעים של המאה העשרים פעילות מכבי הייתה מבוססת על עקרונות הרפואה הפרטית: כוח אדם שכיר מצומצם ורופאים עצמאים שקיבלו תגמול בהתאם לפעילותם
↑  משרד הביטחון - אגף שיקום נכים  מרפאות ורופאים עצמאיים
↑  רופא עצמאי - היבטים משפטיים וביטוחיים  אתר ההסתדרות הרפואית בישראל
↑  אתר ההסכם הקיבוצי של הר"י - תנאי עבודה של רופאי קופת חולים לאומית, סעיף 129.2.7 - ביטול התקשרות עם רופאים עצמאים
↑  שכר הרופאים בישראל - מצגת לוועדה הציבורית  משרד הבריאות
↑  שי ניב, ‏לראשונה: הרופאים השכירים במאוחדת דורשים הסכם קיבוצי, באתר גלובס, 7 באוקטובר 2015
↑  ניב ליליאן, נבדקת אצל רופא עצמאי? קופ"ח אחראית למידע, באתר ynet, 18 ביוני 2009
עבאן רמדאן

| --- | --- |

 לידה:  10 ביוני 1920 אזוסא, אזור טיזי אוזו,  אלג'ריה הצרפתית 
 נרצח:  27 בדצמבר 1957 (בגיל 37) תטואן, מרוקו 
 מדינה:  צרפת 
 מפלגה:  התנועה למען ניצחון החירויות הדמוקרטיות
 
עבאן רמדאן (בערבית: عبان رمضان, תעתיק מדעי: עבאן רמצ'אן; בקבילית: ⵄⴱⴱⴰⵏ ⵕⵎⴹⴰⵏ או Ɛebban Ṛemḍan ‏ 10 ביוני 1920 לרבעא נ'את ייראתן (אנ') בקביליה, מזרח אלג'יריה - 27 בדצמבר 1957 טטואן, מרוקו) היה פעיל פוליטי ומהפכן אלג'יראי ממוצא קבילי. הוא מילא תפקיד מפתח בארגון המאבק לעצמאות של האלג'יראים במה שנודע כמלחמת העצמאות של אלג'יריה. היה מקרוב לרעיונותיו של פרנץ פנון וחייב את השימוש באלימות וטרור גם נגד אזרחים. נמנה עם מארגני ועידת סומאם בשנת 1956.
בסופו של דבר נרצח, ככל הנראה בהוראת מנהיגים יריבים בחזית הלאומית לשחרור אלג'יריה FLN, ששנאו את מנהיגותו הריכוזית ופולחן אישיותו.
ביוגרפיה > ילדות וצעירות

עבאן רמדאן נולד בכפר אזוסא, חלק מלארבעא נאית' איראת'ן (בצרפתית נקראה אז "פור נסיונל" Fort National) במחוז תיזי אוזו בקביליה, בצפון-מזרח אלג'יריה. עבאן הוא שם המשפחה ורמדאן שמו הפרטי אך היה נהוג לקרוא את שמו בסדר "עבאן רמדאן".
על אף היותו בן למשפחה ענייה הצליח לסיים לימודי תיכון בתעודת בגרות במגמה מתמטיקה בתיכון דוברייה (Lycée Duveyrier) בעיר בלידה. השתלב בהמשך כפקיד במנהל הקולוניאלי בעיר שלגום לעיד, אז בצרפתית "שאטודן די רימל".
גויס כסמל לגדוד צלפים צרפתי במלחמת העולם השנייה שהוצב בבלידה והמתין שם להישלח לחזית האיטלקית.
בסופו של דבר שוחרר מהצבא, חזר לתפקיד מזכיר מועצת שלגום אל-עיד ובו זמנית, הצטרף למפלגת העם האלג'יראי PPA של מסאלי אל-חאג' שהייתה אז מחוץ לחוק.
ביוגרפיה > פעילותו הפוליטית והמהפכנית

תחת רושם ההתקוממות ומעשי הטבח ב-8 במאי 1945, התפטר עבאן ועזב סופית את המנהל הקולוניאלי. הוא ירד למחתרת על מנת להקדיש את כל מרצו ל"עניין הלאומי" במסגרת הגרסה החוקית החדשה של מפלגת העם האלג'יראי MTLD (התנועה למען חירויות דמוקרטיות) שהוקמה על ידי מסאלי אל-חאג' אחרי שהשתחרר מן המאסר.
עבאן מילא בשנת 1948 את תפקיד "ראש מחוז" של המפלגה באזור סטיף, אחר כך באזור אוראן. בתקופה זו היה גם כן חבר ב"ארגון המיוחד" OS, הענף הצבאי של המפלגה, שהופקד על ההכנות למהפכה.
ביוגרפיה > מאסרו בבתי הכלא הצרפתיים

בשנת 1950, בנסיבות דיכוי "קנוניית ה-OS" על ידי השלטונות הקולוניאליים, הגבירה המשטרה הצרפתית את חיפושיה אחרי עבאן וכעבור חדשים אחדים עצרה אותו במערב הארץ. ב-1951, אחרי כמה שבועות חקירה ועינויים, הוא נשפט ונידון ל-5 שנות מאסר, 10 שנות מגבלות תנועה, 10 שנות שלילת זכויות אזרחיות וקנס בשווי 500,000 פרנקים באשמת "פגיעה בביטחון הפנים של המדינה". עבאן נכלא במספר בתי סוהר: קודם בבית הכלא בבג'איה, אחר כך בבית הסוהר "ברברוס", בבית הסוהר בעיר אל-חראש (אז בצרפתית "מזון קארה") ובהמשך - בתחילת 1952 - הועבר לשטח צרפת, לבתי הכלא בומט ובוש די רון ואחר כך בבית סוהר בעל הביטחון המרבי באנזיסהיים, באלזס. מכיוון שהוחזק בתנאים של אסיר פלילי, הכריז על שביתת רעב. ניצל ברגע האחרון, קיבל טיפול וקבילתו התקבלה. כאסיר פוליטי הועבר ב-1953 לכלא אלבי במחוז טארן בדרום-מערב צרפת, שבו התנאים איפשרו לו לקרוא ספרים, ביניהם כאלה שתיארו את דיכוי העם האירי על ידי האנגלים ואת כליאתו של איימון דה ואלירה בבתי הסוהר הבריטים.
בקיץ 1954 הועבר לבית הסוהר במזון קארה ועודכן לגבי ההכנות של אירועי נובמבר 1954. התמנה לאחד מתריסר חברי הוועד שעמדו לקחת בידיהם את ניהול המרד הכללי נגד המשטר הצרפתי ולמען עצמאות אלג'יריה.
ביוגרפיה > שחרורו מן הכלא וחזרתו למאבק הלאומי

ימים אחדים אחרי שחרורו מן הכלא, בעת שהוצב במעצר בית בכפרו אזוסה, ראשי הפעילים המהפכנים מקביליה יצרו איתו קשר. אחרי ששהה כמה ימים נוספים ליד מיטת החולי של אמו שלקתה בשיתוק, עזב עבאן רמדאן את אזוסה, הסתתר ולקח על עצמו את הארגון הפוליטי של המחתרת בעיר הבירה. המנשר שבו קרא לאחדות העם האלג'יראי ב-1 באפריל 1955 הפך לציון דרך חשוב בהתארגנות החזית לשחרור לאומי של ארצו.
הוא השקיע מאמצים רבים בהבטחת התיאום בין התאים המחתרתיים במחוזות השונים, ובחיזוק הקשר עם המשלחת החיצונית של חזית השחרור שנמצאה בקהיר (אם כי שאף להפחית את השפעתה), ועם הפדרציות המחתרתיות האלג'יראיות בשטחי צרפת, תוניסיה ומרוקו.
הקדיש תשומת לב רבה לאידאולוגיה של התנועה ויחד עם בניוסף בנחדה דחף להקמת הביטאון המחתרתי של ההתנגדות, העיתון "אל-מוג'היד", יורש העיתון "רזיסטאנס אלז'ריין". יצר קשר עם המשורר מופדי זכּריה בנוגע ליצירת ההמנון הלאומי של אלג'יריה, "קסמן".
עבאן רמדאן תמך בהקמתם של האיגודים המקצועיים של הפועלים - UGTA, של הסטודנטים - UGEMA ושל סוחרים - UGCA, שהיו עתידים להשתתף בגיוס פטריוטים לשם המרד.
ביוגרפיה > מאבק לאחדות ומעשי טבח ורצח נגד מחנות יריבים

עבאן רמצ'אן לא בחל באמצעים אלימים לצורך חיסול הארגונים המתחרים עם FLN, כמו "ההתאחדות המקצועית של עובדים האלג'יראים" USTA הקשור לתנועה הלאומית האלג'יראית שהוקמה זה עתה על ידי מסאלי חאג'. עבאן שלח לצרפת את רבאח בועזיז כדי להתנקש בחייהם של חברי הארגון הזה. לפי ז'ול סימון, היה עבאן רמדאן אחראי לטבח במלוזה, נגד מי שהתעקשו להישאר חסידי מסאלי חאג'. בטבח זה ב-27 במאי 1957 רצחו אנשי מוחמדי סעיד בפקודת רמדאן 317 אנשים, תושבי היישוב תמשטה חאג', על יד מלוזה.
עבאן צוטט אומר כי רצח אזרחים מעורר יותר פחד ממתקפות של אנשי צבא
במקורות אחדים דברים אלה מיוחסים לסעדי יאסף, סגנו של עבאן.
ביוגרפיה > ועידת סומאם

עבאן רמדאן נאבק למען הרחבת שורות חזית השחרור. בשנת 1955 השיג את הצטרפותם ל-FLN של "אנשי המרכז", אחר כך באביב 1956 קלט חברים מתנועתו של פרחאת עבאס - UDMA (האיחוד הדמוקרטי של המניפסט האלג'יראי) ומקרב העולמא ובקיץ של החזית צירפה לעצמה קומוניסטים רבים. עבאן שאף לגיבוש מצע אידאולוגי שנועד להשלים ולהבהיר את היעדים הכלולים בהכרזה מ-1 בנובמבר 1954. בתמיכת לערבי בן מהידי ארגן ב-20 באוגוסט 1956 את ועידת סומאם שאימצה קווים מנחים לגבי המדינה האלג'יראית העצמאית בדרך, יעדי המאבק, תקנון הצבא לשחרור לאומי.
לפי המצע שנוסח בוועידה הייתה אמורה המדינה האלג'יראית העתידית להתבסס על פלורליזם פוליטי ולשוני, תוך הפרדת הדת מהמדינה והסרת הדגש על המורשת הערבית-אסלאמית. יעדי המאבק הלאומי שנקבעו היו השגת העצמאות הלאומית והפלת המשטר הקולוניאליסטי, באמצעות מאבק מהפכני. נקבעו התנאים למשא ומתן לשלום כשה-FLN עמד להיות הנציג היחיד הלגיטימי של העם האלג'יראי.
בתקנון הצבא לשחרור הלאומי צוין כי הפוליטי יעמוד מעל הצבא והנהגת הפנים מעל ההנהגה הנמצאת בחו"ל (שכללה את אחמד בן בלה)
שטח הארץ חולק לשישה "וילאיה" - מחוזות צבאיים ו"מחוז אוטונומי" נפרד באלג'יר. הוחלט על הקמתם של ועד לתיאום ולביצוע CCE ושל מועצה לאומית של המהפכה האלג'יראית - CNRA.
תוך כדי מתיחת בקורת על האלימות הקיצונית של אנשי הלחימה העביר עבאן בוועידה מגבלות כמו איסור הוצאתם להורג של השבויים, איסור על גזרי דין למוות מבלי שהנידון קיבל הגנה מסניגור, איסור על שחיטת בני אדם. אולם מהר מאוד עבאן עצמו עזב את אותם העקרונות וחייב הסלמת מעשי הטרור ואלימות. הוא הורה, למשל, להרוג "כל אירופאי בגילים בין 18 ל-54".
רמדאן התמנה לאחד מחמשת החברים בהנהגה הפוליטית הלאומית - "ועד התיאום ולביצוע" (CCE) שנועד רשמית לתאם את מבצעי המהפיכה ולבצע את הוראות "המועצה הלאומית של המהפכה". בפועל ריכז ה"ועד" בידיו את מלוא הכוח. היו בו 5 חברים - חברים לשעבר של OS - עבאן, בלכאסם ובן מהידי ו שניים "אנשי מרכז" - בנחדה וסעד דחלב
ביוגרפיה > הקרב על אלג'יר

אחרי מעצרו של רבאח ביטאט במרץ 1955 עבאן החליף אותו כאחראי פוליטי על המחתרת FNL בבירה.
יחד עם לערבי בן מהידי (שהיה גם הוא חבר ב-CCE) ויאסף סעדי החליט על פריצת "הקרב על אלג'יר". במהלכו יחד עם בן מהידי פיקח על הפעולות הצבאיות, תאם אותן ואת התעמולה הפוליטית בקרב האוכלוסייה האלג'יראית.
ביוגרפיה > הקרב על אלג'יר > אירועים מקדימים

ב-19 במאי 1956 השיג עבאן שליטה ב"איחוד הכללי של הסטודנטים המוסלמים האלג'יראים" UGEMA, קרא להם לשבות, ודרכם השפיע על חוגים רחבים בקרב המעמד המוסלמי הבינוני גבוה ובהמשך נהנה מתמיכה גם בקרב חוגים של אירופים "ליברלים", נוצרים ויהודים - לרוב תומכי השמאל, שביקשו למנוע מלחמת דתות ואתניות ותלו תקוות באלג'יריה עצמאית דמוקרטית.
בהתחלה עבאן השתמש בקבוצות החמושות שבפיקוחו נגד אויבים "מבפנים": משתפי פעולה עם המשטרה, שוטרים וסוהרים ונגד המאסליסטים מ-MNA וכל המתנגדים לשליטה ולמשמעת של ה-FLN. החל מ-15 באוקטובר 1955 הוא הורה לקבוצות החמושות של סעדי יאסף (ששכנע אותו בכך) "לנקות" את אלג'יר מאויבי החזית לשחרור הלאומי.
אל עף שביחידות טען שלא הסכים עם טבח האזרחים שבוצע ב-20 באוגוסט 1955 באזור קונסטנטין, בריאיון עם עיתונאי מ"פראנס-אובסרבאטר", רובר ברא, הצדיק אותו כמעשי נקם עקב זוועות הדיכוי.
בינואר 1956 עם כמה מיועציו השתתף בארגון אירוע שבו נאם אלבר קאמי שקרא ל"שביתת נשק כלפי האזרחים".
בסוף פברואר 1956 הכריז עבאן "כי הוא משוכנע עמוקות כי כל הצרפתים, עם מעט יוצאים מן הכלל, הם פחות או יותר קולוניאליסטים" והודיע:"אם הממשלה הצרפתית תערוף ראשי הנידונים למוות בגיליוטינה, תבוצענה תגובות תגמול איומות נגד האוכלוסייה האזרחית האירופית".
ב-25 בפברואר 1956 בגבעת סקמודי, 50 ק"מ דרומית מאלג'יר, שיירה של כלי רכב אזרחיים ו-8 בני אדם שבתוכם נטבחו על ידי קבוצת ALN. כעבור זמן קצר מספר משפחות מתיישבים נרצחו בחוותיהן למרגלות הרי האטלס באזור בלידה. בכתובת שהושארה במקום נכתב:"אלימות קוראת לאלימות".
בלחץ האוכלוסייה האירופית הזועמת ב-19 ביוני 1956 הורה המושל רובר לקוסט להוציא להורג בגיליוטינה שני נידונים למוות. ההוצאה להורג בוצעה בחצר בית הסוהר ברברוסה באלג'יר. עבאן ובן מהידי שהגיע לאלג'יר מאזור אוראן פרסמו הודעה הזהרה:"על כל לוחם מחתרת שיוצא להורג בגיליוטינה, נירה במאה צרפתים ללא הבחנה". החמושים קיבלו את הפקודה הבאה: "תורידו כל אירופי בין גיל 18 ל-54. לא נשים, לא ילדים, לא זקנים". בין 20 ל-22 ביוני 1956 אנשי המחתרת יצאו לצוד אירופאים ברחובות אלג'יר והרגו או פצעו בתת-מקלעים או ברימוני יד 49 בני אדם.
בצד הנגדי התארגנו כבר מזה כמה חדשים קבוצות "אנטי-טרוריסטיות" שביצעו פיגועים באמצעות פצצות נגד מקומות חשודים כמקלטים למחתרת ובני בריתם החדשים, חברי המפלגה הקומוניסטית שהוצאה מחוץ לחוק בספטמבר 1956.
ב-10 באוגוסט פיצוצם של מספר בתים ברחוב Thèbes בלב הקסבה של אלג'יר גרם לפי FLN ל-50 הרוגים בקרב המוסלמים.
תגובת התגמול עוכבה עד לחזרת מנהיגי המחתרת למקום.
ביוגרפיה > הקרב על אלג'יר > התעצמות הפיגועים והקרבות

בין 30 בספטמבר 1956 ל-27 בינואר 1957 הפיגועים באלג'יר הפכו לחוויה יומיומית. בנוסף להתנקשויות באמצעות תת-מקלעים ורימוני יד, הפדאיון של ALN הטמינו גם פצצות זמן בבתי קפה, חנויות גדולות, אמצעי תחבורה ציבורית.
ב-30 בספטמבר 1956 הטמינו שלוש צעירות בעלות חזות אירופית פצצות ב"מילק בר", בקפיטריה ובטרמינל של אייר פראנס בשדה התעופה אלג'יר. הפצצות התפוצצו רק בשני המקומות הראשונים, הרגו 3 בני אדם ופצעו 60, מתוכם 12 עם קטיעות גפיים.
ב-22 באוקטובר 1956 חטף הצבא הצרפתי באלג'יריה את המטוס המרוקאי שבו נסעו מנהיגי המשלחת הגולה של FLN והכריחו אותו לנחות באלג'יר, שם הם נעצרו. כעבור שבוע השתתפה צרפת במבצע סואץ.
בעיתון "אל מוג'היד" כתב אז עבאן: "בשלב הנוכחי של המאבק נכנסים לתקופה של חוסר ביטחון כללי, הקדמה של מרידה הכללית שתשחרר אותנו לנצח מהקולוניאליזם הצרפתי".
במרץ 1957, אחרי מעצרו ורציחתו של בן מהידי והמרדף אחרי יאסף סעדי, התמוטטו תאי החזית הלאומית באלג'יר תחת מתקפתם של צנחני החטיבה העשירית הצרפתית של הגנרל ז'אק מאסי. עבאן ושאר שלושת חברי ה-CCE נאלצו להימלט מן העיר ולהגיע לתוניס
ביוגרפיה > צניחת מעמדו

אחרי שעזב את אלג'יריה, מעמדו של עבאן נמצא במצב עדין ופרדוקסלי. בוועידת סומאם אומצה פה אחד הצעתו שלמנהיגים בפנים הארץ קדימות לעומת אלו שבחוץ.
גישתו הפוליטית הותקפה על ידי אחמד בן בלה שנתמך על ידי הלוחמים, ובמיוחד על ידי קבוצת מנהיגים כמו כרים בלכאסם, לחדר בן טובאל, עבד אל-חפיד בוסוף (שירש את מקומו של בן מהידי כאחראי על המחוז 5) והווארי בומדיין.
ב-20 - 28 באוגוסט 1956 בישיבת המועצה הלאומית של המהפכה שהתכנסה (לא לפי התקנון) בקהיר בוטל חלק משמעותי מהחלטות ועידת סומאם ואושר המעמד המנהיג של הגורמים הצבאיים לעומת אלו הפוליטיים. נבחר CEE חדש שכלל את בלכאסם, בוסוף וטובאל בלבד.
עבאן מצא עצמו מבודד ותחת בקורות חריפות. הוטלה עליו משימה לחזק את עיתון החזית, אל מוג'היד, אבל ועידת קהיר מ-1956 סימנה, לדברי ההיסטוריון מרדסי, את "מותו הפוליטי". במרץ-אפריל 1957 תקף עבאן את המנהיגים ה"צבאיים" - ה"קולונלים" - שבהנהגת FLN על צמאם לכוח והתנהגותם הרודנית. ייתכן כי החשש ממנו והרצון להרחיקו בגלל היותו יריב בעל שיעור קומה שהתנגד למיליטריזציה של FLN ושל המדינה העתידית, הובילו להחלטה לעצור אותו ולחסלו.
לרציחתו קדמו ב-1 בנובמבר 1955 מעצרם והוצאתם להורג ללא משפט במרומי אל מיליה של שלשה ממפקדי המתקפה מאוגוסט 1955 - סמאין זיר'ד, סאסי בחוש ושריף זאדי. המעשה בוצע לפי החלטת הנהלת אזור II של המחתרת, ועבאן כתב לאנשי קהיר שהקרבנות היו סוכני ה-DST, שנענשו בצדק.